section_heading: Radnja
paragraph_text: Kraljevska mornarica regrutira civilna plovila koja se mogu približiti obali. U Weymouthu, gospodin Dawson i njegov sin Peter odlučuju sami krenuti njihovim brodom naziva Moonstone umjesto da ga prepuste mornarici. Impulzivno im se pridružuje i Peterov prijatelj, tinejdžer George. Uskoro njih trojica na moru spašavaju vojnika koji se nalazi na uništenom brodu koji još uvijek pluta na površini. Kada shvati da Dawson plovi za Dunkirk, rastreseni vojnik ga započne nagovarati da se vrate natrag te silom pokuša preuzeti kontrolu nad brodom; u borbi koja nastupa, George pada i zadobije tešku ozljedu glave zbog koje oslijepi.